เรียนท่านผู้เกี่ยวข้อง
1.โดนใบสั่งจากจุดนี้ในข้อหา "ขับรถฝ่าฝืนสัญญาณจราจรหรือเครื่องหมายจราจรที่ได้ติดตั้งไว้หรือทำให้ปรากฎในทาง หรือที่พนักงานเจ้าหน้าที่แสดงให้ทราบ" ซึ่งเมื่อมาดูกล้องหน้ารถพบว่ามีจุดสังเกตหลายประการได้มีการทักท้วงเจ้าหน้าที่แล้วแต่แจ้งว่าถูกต้องตามกฏหมายในการตั้งป้ายแบบนี้
2.แยกสุทธิสารที่ทาง สน บางซื่อได้ดูแลอยู่ช่วงเย็น จะมีการตั้งป้ายลักษณะไม่ให้เข้าในช่องทางเดินรถเข้าที่ 2 แต่ด้านซ้ายช่องที่1 ไม่มีเส้นถนนตรงไฟเขียวและสัญลักษณ์ลูกศรสีเขียว ผมจึงสามารถขับเข้าไปได้ปกติ รวมถึงมีมอไซเข้าไปตามปกติต่อหน้าเจ้าหน้าที่ ตัวป้ายไม่มีระยะเวลากำหนดไว้ กี่โมงถึงกี่โมง ซึ่งพบว่าเอาป้ายออก 18.30, 19.00, 20-21.00 น บ้าง ไม่มีข้อความอื่นนอกจากห้ามเข้า ซึ่งทุกคนจะเข้าใจว่าเฉพาะเลน 2 เท่านั้น จึงทำให้ประชาชนผู้ใช้รถอย่างผมยิ่งสับสนเข้าไปอีก จึงอยากให้มีเวลาแน่นอน ไม่เกิน 18.30 เพื่ออำนวยความสะดวกเพราะถ้าผมต้องไปอ้อมต้องใช้เวลามากกว่า1ชมเพื่อเข้าบ้านและไปโรงพยาบาล
3.เจ้าหน้าที่มีการจับผมแค่คนเดียวโดยการขับตาม ซึ่งพื้นที่มีจุดที่สามารถกวดขันได้มาก เช่นรถที่จอดอยู่ใกล้ๆกับจุดที่ผมโดนสามล้อหรือมอเตอร์ไซค์ที่จอดผิดกฏหมายอยู่เองก็ดี เมื่อได้สอบถามว่าแล้วมอไซคันหลังทำไมเจ้าหน้าที่ไม่จับได้รับแจ้งว่าจับไม่ทันมีเยอะ ผมจึงเคลือบแคลงสงสัยถึงมาตรฐานในการจับดุลพินิจในการจับที่ไม่มีมาตรฐานเช่นนี้ ทำให้ผมเองได้รับความเดือดร้อนเสียความรู้สึก กินไม่ได้นอนไม่หลับ ปฏิบัติตามกฏหมายอย่างเคร่งครัด